Edward la 7ma di Unionita Rejio

Edward la 7ma (n. Albert Edward ye la 9ma di novembro 1841 til la 6ma di mayo 1910) esis rejulo dil Unionita Rejio de la 22ma di januaro 1901 til lua morto ye la 6ma di mayo 1910.

Naskinta en la Palaco di Buckingham, London, Anglia, il esis filio di la rejino Victoria ed elua spozo, princo Albert de Saxe-Coburg-Gotha, qua esis filiulo di Ernest la 1ma, duko di Saxe-Coburg e Gotha. Ernest esis Prusiana generalo qua partoprenabis batalii kontre Napoléon la 1ma. En 1863, Albert Edward mariajesis ad Alexandra princino di Dania; el esis filiino di Christian la 9ma di Dania, ilqua esis rejo di Dania de 1863 til 1906.

Ye la 22ma di januaro 1901, pos la morto di sua matro, il divenis rejulo Edward la 7ma. Il kronizesis en l'abadeyo di Westminster ye la 9ma di agosto 1902. La kronizo-ceremonio esis eventonta ye la 26ma di junio 1902; tamen ye la 24ma di junio on diagnozis apendicito ad Edward. Il subisis operaco, quo ne esis kustumala en ta periodo. Ol esis sucesoza, e la tardigita ceremonio eventis.

Kategorio:Reji di Unionita Rejio